બેંક મોટી રકમની થાપણો ન લે તે સમજી શકાય, પરંતુ ધિરાણ પર પ્રતિબંધ શા માટે ? બેંકને શાખાઓ બંધ કરવાનું ફરમાન શા માટે ? કર્મચારીઓની ભરતી તેમજ ગુજરી જનાર કર્મચારીના સંતાનને નોકરી આપવા પર પ્રતિબંધ શા માટે ? સંગઠન તરફથી રીઝર્વ બેંક અને સરકારના નાણામંત્રીને રજૂઆત કરેલ છે પરંતુ તે પરિણામ રહિત છે. આ સંજોગોમાં કર્મચારીઓએ પ્રજા સમક્ષ સાચી હકીકત મુકવાની જરૂર છે. દેના બેંકના કર્મચારીઓ તા. ૧૬-૮-૨૦૧૮ના રોજ ગુજરાતના મુખ્ય શહેરોમાં ધરણાં યોજી જાહેર જનતાને સાચી હકીકત જણાવવા પ્રયત્ન કરશે તેમજ ગ્રાહકો પાસેથી સરકારને આપવાના આવેદન પર સહી કરાવશે. રાજકોટમાં કિસાનપરા ચોકમાં દેના બેંકના કર્મચારીઓ તા. ૧૬-૮-૨૦૧૮ના રોજ સવારે ૧૧.૦૦ થી ૫.૦૦ વાગ્યા સુધી ધરણા યોજશે તેમ યાદીના અંતે જણાવાયુ છે.(૨-૨૧)